CONSILIUL LOCAL AL  MUNICIPIULUI CRAIOVA



HOTĂRÂREA NR. 317
Consiliul Local al Municipiului Craiova, întrunit în şedinţa ordinară din data de 27.11.2008.

Având în vedere raportul nr.166353/2008 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr.209/2006 referitoare la concesionarea către S.C. DAUREX S.R.L. a unui teren situat în municipiului Craiova, str. Dr. Ioan Cantacuzino şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
În temeiul art.36 alin.2 lit. c coroborat cu alin.5 lit b, art.45 alin.3 şi art.61 alin.2 din Legea nr.215/2001, republicată, privind administraţia publică locală.

HOTĂRĂŞTE:

Art.1.  Se aprobă modificarea Hotărârii Consiliului Local al Municipiului Craiova nr.209/2006, în sensul majorării suprafeţei de teren care aparţine domeniului privat al municipiului Craiova, concesionată către  S.C. DAUREX S.R.L., situată în str. Ioan Cantacuzino, de la 57,30 mp la 97,27 mp, în vederea extinderii şi modernizării spaţiului comercial existent, conform schiţei care face parte integrantă din prezenta hotărâre.
Art.2.  Redevenţa  va fi stabilită prin negociere directă, având ca preţ de pornire tariful stabilit prin Hotărârea Consiliului Local al Municipiului Craiova nr.258/2007, republicată.
Art.3. Pe data prezentei hotărâri, se modifică în mod corespunzător contractul de concesiune nr.275/2006.

Art.4.  Se împuterniceşte Primarul Municipiului Craiova să semneze actul adiţional la contractul de concesiune nr. 275/2006.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu şi S.C. DAUREX S.R.L.vor aduce la îndeplinire prevederile prezentei hotărâri.

